smcproject/ml-wiki-sentences huggingface dataset:
പിന്നീട് റൈസിന്റെ "9 ആൽബത്തിലും "9 ക്രൈംസ് "എന്ന ഹിറ്റ് ചിത്രത്തിലും പ്രവർത്തിച്ചിരുന്നു.
ആ കാലഘട്ടത്തിൽ ബാൻഡ്സിന്റെ ഭാഗമായി അവർ റൈസിനോടൊപ്പം സഞ്ചരിച്ചു.
ചിലപ്പോൾ  ഇലക്ട്രിക് ഗിറ്റാർ, ബാസ് ഗിറ്റാർ, ഡ്രംസ് എന്നിവയിലൂടെയും ശബ്ദം നൽകിയിരുന്നു.
2007-ൽ ഹന്നിഗൻ ഡബ്ലിനിലേക്ക് മടങ്ങുകയും സോളോ ക്യാരിയർ ആരംഭിക്കുകയും ചെയ്തു.
ട്രേഡ് നെറ്റ്വർക്കുകൾ റേഡിയോ ഷോയിലൂടെ ഹന്നിഗന്റെ തൽസമയ റെക്കോർഡിങ്ങുകൾ ലഭ്യമാക്കി.
ജോണി മിറ്റ്ചെൽന്റെ "വില്ലി," നീന സൈമണിന്റെ "ബി മൈ ഹസ്ബാൻഡ്" (1965-ലെ ആൽബം പാസ്റ്റൽ ബ്ല്യൂസിൽ നിന്ന്), ജാവിസ് ജോപ്ലിന്റെ "മെർസിഡസ് ബെൻസ്", ബൗഡ്ളേക്സ് ബ്രയൻറ്-ന്റെ "ലൗവ് ഹർട്ട്സ്" എന്നിവ ഈ റെക്കോർഡുകളിൽ ഉൾപ്പെടുന്നു.
ഹന്നിഗൻ ദ ഡെയ്സി ഓകെൽ ക്വാർട്ടെറ്റ് എന്ന സ്വന്തം ബാൻഡ് ഉപയോഗിച്ച് തത്സമയം റെക്കോർഡുകൾ സംപ്രേഷണം ചെയ്തു.
ലിറ്റിൽ ക്രിസ്റ്റഫറിന്റെ ദ ഫ്രെയിംസ്, ഹെർബി ഹാൻകോക്ക് എന്നിവയുടെ റെക്കോർഡിങ്ങിൽ അതിഥിഗായികയായി അവതരിപ്പിച്ചിരുന്നു.
സീ സ്യു
ലിസ ഹന്നിഗന്റെ ആദ്യത്തെ സീ സ്യൂ , എന്ന സോളോ ആൽബം തോമസ്റ്റൌണിലെ ഒരു കളപ്പുരയിൽ റിഹേഴ്സൽ നടത്തുകയും 2008 സെപ്തംബറിൽ ഡബ്ലിനിൽ റെക്കോർഡ് ചെയ്യുകയും അയർലൻഡിൽ റിലീസ് ചെയ്യുകയും ചെയ്തു.
ലീഡ് സിംഗിൾ "ലില്ലി" സ്വതന്ത്ര ഇന്റർനെറ്റ് ഡൌൺലോഡ് ആയും മറ്റ് ട്രാക്കുകൾ മൈസ്പേസ് പേജിലെ പ്രിവ്യൂ വഴിയും ലഭ്യമാക്കി.
ഹന്നിഗൻ നീഡിൽവർക്ക് ഫീച്ചർ ചെയ്തത് ചില സംഗീത വിമർശകർ ആ വർഷത്തിലെ ഏറ്റവും മികച്ച ഐറിഷ് ആൽബങ്ങളിൽ ഒന്നായി കണക്കാക്കിയിരുന്നു.
ലോസ് ഏഞ്ചെൽസ് ടൈംസ്, ദ ന്യൂയോർക്ക് ടൈംസ് എന്നിവയിൽ സീ സ്യു വിന്റെ അഭിമുഖം സ്വീകരിച്ചു.
2008 ആഗസ്റ്റിൽ ദ സിംഗിൾ "ലില്ലി" ഐറിഷ്, അമേരിക്കൻ റേഡിയോ സ്റ്റേഷനുകളിലൂടെ പുറത്തിറങ്ങി.
2008-ൽ ഹന്നിഗൻ ഇലക്ട്രിക് പിക്നിക്- ൽ  അഭിനയിച്ചു.
ഗായകനും-ഗാനരചയതാവുമായ ജെയ്സൺ മ്രാസിൻറെ 2008- ലെ യു.എസ്. ടൂറിൽ ഹന്നിഗൻ ഒരു തുറന്ന അഭിനയം കാഴ്ചവച്ചിരുന്നു.
ആ വർഷം തന്നെ ഈവൻ ബെറ്റർ ദാൻ ദി ഡിസ്കോ തിങ് എന്ന ചാരിറ്റി ആൽബത്തിൽ ഹന്നിഗൻ പ്രത്യക്ഷപ്പെട്ടു.
മിക്ക് ഫ്ലാനറിയുടെ "ക്രിസ്തുമസ് പാസ്റ്റ്" എന്ന പുതിയ ഗാനം ഫ്ലാനറി ടോണി ഫെന്റണോടൊപ്പം ക്രിസ്മസ് സ്പെഷ്യൽ ആയി ടുഡേ എഫ് എം ൽ അവതരിപ്പിച്ചു.
2008 ഡിസംബറിൽ ലണ്ടനിലുള്ള സെന്റ് ജോൺസ് ചർച്ചിൽ തന്റെ യുകെ സോളോ ആദ്യമായി അവതരിപ്പിച്ചു .
യു.എസിലുണ്ടായിരുന്ന ATO റെക്കോർഡ്സുമായി ഹന്നിഗൻ ഒപ്പുവച്ചു.
2009 ഫെബ്രുവരിയിൽ ഈ ആൽബം പുറത്തിറങ്ങി.
അവലംബം പുറത്തേക്കുള്ള കണ്ണികൾ ഔദ്യോഗിക വെബ്സൈറ്റ് Lisa Hannigan articles at The Guardian Lisa Hannigan on Soundcloud
IMDB page http://www.imdb.com/name/nm1907066/?ref_=fn_al_nm_1
റെയ്നോൾഡ്സ് സംഖ്യ ഇംഗ്ലീഷ് വിലാസം https://ml.wikipedia.org/wiki/Reynolds_number A vortex street around a cylinder.
This occurs around cylinders, for any fluid, cylinder size and fluid speed, provided that there is a Reynolds number of between ~49 and 10000000.
ദ്രവബലതന്ത്രത്തിൽ ഒരു വസ്തുവിന്മേൽ പ്രവർത്തിക്കുന്ന ജഡത്വബലവും, ശാന്യബലവും തമ്മിലുള്ള അനുപാതത്തെ റെയ്നോൾഡ്സ് സംഖ്യ എന്ന് വിളിക്കുന്നു.
ഈ ഒരു സങ്കൽപം ആദ്യമായി അവതരിപ്പിച്ചത് ജോർജ് ഗബ്രിയേൽ സ്റ്റോക്ക്‌സ് ആണ്.
പിന്നീട് ഓസ്‌ബോൺ റെയ്നോൾഡ് ഇതിനെ വ്യാപകമായി ഉപയോഗപ്പെടുത്തി.
ഒരു ദ്രവത്തിന്റെ ഒഴുക്കിനെ അതിൻറെ റെയ്നോൾഡ്സ് സംഖ്യയുടെ അടിസ്ഥാനത്തിൽ മൂന്ന് മേഘകളായി തരം തിരിക്കാം ലാമിനാർ മേഖല - ഇവിടെ പൊതുവേ റെയ്നോൾഡ്സ് സംഖ്യ  കുറവായിരിക്കും ട്രാൻസിഷൻ മേഖല - ഇവിടെ ഒഴുക്ക് ലമിനാറിൽ നിന്നും ടര്ബുലന്റ്റിലേക്ക് നീങ്ങുന്നു ടര്ബുലന്റ്റ്‌ മേഖല - ഇവിടെ റെയ്നോൾഡ്സ് സംഖ്യ കൂടുതലായിരിക്കും
ഒരു കുഴലിലൂടെ ഒഴുക്കുന്ന ദ്രവത്തിന്റെ റെയ്നോൾഡ്സ് സംഖ്യ
Re=ρvD H /μ ഇവിടെ ρ ദ്രവത്തിന്റെ സാന്ദ്രത,v ഒഴുക്കിന്റെ വേഗം, D H ഹൈഡ്രോളിക് വ്യാസം, μ ഡയനാമിക് വിസ്കോസിറ്റി എന്നിങ്ങനെയാണ്.
റെയ്ഫ് ബദാവി ഇംഗ്ലീഷ് വിലാസം https://ml.wikipedia.org/wiki/Raif_Badawi
സൗദി എഴുത്തുകാരനും ബ്ലോഗറും മതമൗലിക വാദത്തിനെതിരായ വിമത സ്വരവുമായിരുന്നു റെയ്ഫ് ബദാവി .
മതനിന്ദ നടത്തിയെന്നാരോപിച്ച് 2012ൽ സൗദി ഭരണകൂടം ഇദ്ദേഹത്തെ അറസ്റ്റ് ചെയ്തു .2013ൽ ഏഴ് വർഷം തടവും 600 ചാട്ടയടിയും  ശിക്ഷയായി വിധിച്ചു.
ശിക്ഷ കുറവായിപ്പോയെന്നു  ചൂണ്ടിക്കാട്ടി 2014-ൽ ശിക്ഷ 10 വർഷം തടവും പത്തു ലക്ഷം (അല്ലെങ്കിൽ ഒരു ദശലക്ഷം) സൗദി റിയാലും 1000 ചാട്ടവാറടിയുമായി ഉയർത്തുകയുണ്ടായി .
റെയ്ക സെതാബ്ഷി ഇംഗ്ലീഷ് വിലാസം https://ml.wikipedia.org/wiki/Rayka_Zehtabchi
റെയ്ക സെതാബ്ഷി ഒരു ഇറാനിയൻ-അമേരിക്കൻ സിനിമാ സംവിധായികയാണ്.
പീരിയഡ് എൻഡ് ഓഫ് സെന്റൻസ് എന്ന 25 മിനിട്ട് നീളുന്ന ഡോക്യുമെന്ററിയിലൂടെ അക്കാദമി പുരസ്കാരം നേടിയ ആദ്യ ഇറാനിയൻ - അമേരിക്കൻ വനിതയായിത്തീർന്നു അവർ.
അജെയ, അനിത, ഗൌരി ചൊധരി, ഷബാന ഖാൻ, അരുണാചലം മുരുഗനാഥ് എന്നിവരാണ് ഈ ഡോക്യമെന്ററിയിലെ പ്രധാന കഥാപാത്രങ്ങളെ അവതരിപ്പിച്ചത്.
ലോസ് ആഞ്ചലസിലെ ഓക്ൿവുഡ് സ്കൂളിലെ ഒരു പ്രൊജക്ടിന്റെ ഭാഗമായി തയ്യാറാക്കിയ ഈ ഡോക്യുമെന്ററി നിർമ്മിച്ചത് ഇന്ത്യാക്കാരിയായ ഗുനീത് മോങ്കയാണ്.
റെയ്കി ഇംഗ്ലീഷ് വിലാസം https://ml.wikipedia.org/wiki/Reiki ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
റെയ്കി ചികിൽസ നടത്തുന്നു
ശാരീരികവും മാനസികവും വൈകാരികവുമായ രോഗങ്ങളെ ചികിൽസിക്കാൻ 
ഉപയുക്തമാണെന്നു വിശ്വസിക്കപ്പെടുന്ന പൊതുധാരയിൽ ഉൾപ്പെടാത്ത ഒരു ആത്മീയചികിൽസാരീതിയാണ്‌ റെയ്കി (Reiki (霊気 or レイキ, Reiki? IPA: [ˌreɪki])).
ഉൽഭവം
നൂറ്റാണ്ടുകൾക്കു മുൻപ് മഹർഷീശ്വരന്മാർ യോഗസാധനയിലൂടെ വളർത്തിയെടുത്തതും കാലാന്തരത്തിൽ പ്രചാരലുപ്തവുമായിത്തീർന്ന ഒരു സാധനാരീതിയേ ജപ്പാൻകാരനായ മിഖാവോ ഉസൂയി എന്നയാൾ തന്റെ കഠിനയത്നത്താൽ പുനഃസൃഷ്ടിച്ച് പ്രപഞ്ചശക്തി എന്നർഥ‍മുള്ള റെയ്കി  എന്നു നാമകരണം ചെയ്യുകയും  ചികിൽസാപദ്ധതി എന്ന നിലയിൽ രൂപപ്പെടത്തുകയും ചെയ്തു കൂടുതൽ ജനകീയമാക്കി.
ചികിൽസ
റെയ്കിമാസ്റ്ററിൽ നിന്നും പരമ്പരാഗതമായരീതിയിൽ ദീക്ഷ ലഭിച്ചവർക്കുമാത്രമേ റെയ്കി എന്ന ശക്തിവിശേഷത്തെ ചികിൽസാരൂപത്തിൽ പ്രയോഗിക്കുന്നതിനു സാധിക്കുകയുള്ളു.
എന്നാൽ റെയ്കി എന്ന സാധനാരീതിയുടെ പ്രധാന ഉപയോഗം സ്വയചികിൽസയും ആരോഗ്യ സംരക്ഷണവുമാണ്‌.
റെയ്കിയോടു താല്പര്യമുള്ള ഏതൊരാൾക്കും ദീക്ഷ സ്വീകരിച്ചു ഒന്നും രണ്ടും ഘട്ടം പരിശീലനം വഴി സ്വയം ചികിൽസിക്കുകയും മറ്റുള്ളവരെ ചികിൽസിക്കുകയും ചെയ്യാൻ കഴിയും.
ഒരു വ്യക്തിയുടെ ഷഡാധാരങ്ങല്ളിലൂടെ നൽകുന്ന പ്രപഞ്ചശക്തിയുടെ(റെയ്കിയുടെ) പ്രഭാവം കൊണ്ടു ആ വ്യക്തിയുടെ ശരീരത്തിനും മനസ്സിനും ആത്മാവിനും സംപൂര്ണ സൗഖ്യവും സുസ്ഥിരതയും ഉണ്ടാകുന്നു .
ഔഷധങ്ങളും ഉപകരങ്ങളും‍ കീറിമുറിക്കലുകളും ഇല്ലാത്തതിനാൽ യാതൊരു ദൂഷ്യഫലങ്ങളും ഉണ്ടാകുന്നതല്ല.
നൈസർഗികവും സ്വാഭാവികവുമായ രോഗശാന്തി റെയ്കിയുടെ സാന്നിദ്ധ്യത്തിൽ ശരീരത്തിനുള്ളിൽ നടക്കുന്നു എന്നതാണു റെയ്കിയുടെ മഹത്ത്വം .
അനുവർത്തിയ്ക്കേണ്ട നിഷ്ഠകൾ
ഒരു റെയ്കി ചികിത്സകൻ തന്റെ ജീവിതത്തിന്റെ അടിസ്ഥാന തത്ത്വങ്ങളായി താഴെ പറയുന്ന കാര്യങ്ങൾ പൂർണമായി സ്വീകരിച്ചിരിക്കണം.
ഞാൻ ഇന്നത്തേക്കു  എല്ലാവരോടും എല്ലാറ്റിനോടും നന്ദി ഉള്ളവനായിരിക്കും.
ഞാൻ ഇന്നത്തേക്കു  ദേഷ്യപ്പെടുകയില്ല.
ഞാൻ ഇന്നത്തേക്കു  യാതൊന്നിനേപ്പറ്റിയും ഉൽക്കണ്ഠപ്പെടുകയില്ല.
ഞാൻ ഇന്നത്തേക്കു  എന്റെ എല്ലാ കടമകളും ചുമതലകളും കൃത്യമായും പൂർണമായും ചെയ്യുന്നതാണ്‌.
ഞാൻ ഇന്നത്തേക്കു  എല്ലാവരേയും സ്നേഹിക്കുകയും ആദരിക്കുകയും ബഹുമാനിക്കുകയും ചെയ്യും.
സാധകൻ കോപം, വെറുപ്പ്, സ്വാർത്ഥത , അഹങ്കാരം, അസൂയ തുടങ്ങിയ ദുർവികാരങ്ങളിൽ നിന്നും സമ്പൂർണ്ണമായി മുക്തനായിരിയ്ക്കേണ്ടതാണ്‌.
വികാരവിക്ഷോഭങ്ങൾ‍ക്കടിമപ്പെടാതെ റെയ്കിയെ ആവാഹിച്ചു സ്വയം സാധന ചെയ്തു ചിരകാലം കൊണ്ടു പ്രത്യേകമായ ഒരു തലത്തിലേക്കു സാധകൻ എത്തിച്ചേരുന്നതാണ്‌.
റെയ്കി പരി‍ശീലനം നടത്തി സ്വയം രോഗശാന്തി വരുത്തണമെന്നാഗ്രഹിക്കുന്നവരും ചികിത്സകനായി പ്രാവീണ്യം നേടണമെന്നാഗ്രഹിക്കുന്നവരും മേല്പ്രസ്താവിച്ചകാര്യം ശ്രദ്ധാപൂർവം ഉൾക്കൊള്ളേണ്ടതാണ്‌.
റെയ്കിയുടെ പ്രഭാവം
റെയ്കി ചികിൽസ സ്വീകരിക്കാൻ ആഗ്രഹിക്കുന്നവരും മേൽ പറഞ്ഞവിധം വികാരവിക്ഷോഭങ്ങളിൽ നിന്നു ഒഴിവായി സാത്വിക ഭാവത്തിൽ എത്തിച്ചേരാൻ ശ്രമിക്കേണ്ട്താണ്‌.
ചികിൽസകന്റെ കഴിവല്ല റെയ്കിയുടെ പ്രഭാവമാണു രോഗശാന്തി വരുത്തുന്നതെന്നു വ്യക്തമായി മനസ്സിലാക്കണം.
രോഗിയുടെ ശരീരപ്രക്രുതി, രോഗത്തിന്റെ തീവ്രത, രോഗത്തിന്റെ പഴക്കം, അനുബന്ധമായ മറ്റ്രോഗാവസ്ഥകൾ, രോഗിയുടെ മാനസികസ്ഥിതി, ജീവിത സാഹചര്യങ്ങൾ ഇവയെല്ലാം രോഗശാന്തിയെ സ്വാധീനിക്കുന്ന ഘടകങ്ങൾ ആണു.
രോഗിയുടെ വിവിധ ശരീരഭാഗങ്ങൾ റെയ്കിയെ സ്വീകരിക്കുന്നതു രോഗത്തിന്റെ സാന്നിദ്ധ്യമോ തീവ്രതയോ അനുസരിച്ചാണു.
രോഗാവസ്ഥയില്ലാത്ത ശരീരഭാഗങ്ങൾ റെയ്കിയെ സ്വീകരിക്കുന്നുപോലുമില്ല.
രോഗശമനം
രണ്ടും മൂന്നും ഘട്ടം പരിശീലനം ലഭിച്ച ചികിൽസകർ, ഷഡാധാരങ്ങളിലും രോഗാവസ്ഥയുള്ള ശരീരഭാഗങ്ങളിലും, തന്റെ കൈകളിലൂടെ റെയ്കിയെ നൽകുന്നതോടൊപ്പം, സ്വന്തം മനസ്സിൽ രോഗശാന്തിക്കുള്ള തീവ്രമായ സങ്കൽപ്പങ്ങൾ കൂടി നടത്തുന്നു, ഏതൊരുവ്യക്തിയുടെയും ശരീരത്തിലേയും മനസ്സിലേയും എല്ലാ രോഗങ്ങളും ഒരേ സമയത്തുതന്നെ ഇല്ലാതാക്കുന്നുവെന്നതാണു റെയ്കിചികിൽസയുടെ പ്രത്യേകത.
രോഗിക്കു പോലും തിരിച്ചറിയാൻ കഴിയാതിരുന്ന രോഗങ്ങളും ചില വർഷങ്ങൾ‍ കഴിഞ്ഞു മാത്രം പ്രത്യക്ഷപ്പെടുമായിരുന്ന രോഗങ്ങളും ചീകിൽസകനുകണ്ടെത്താൻ‍ കഴിയും.
പ്രത്യേക രോഗങ്ങളോടൊപ്പം അവയും നീക്കം ചെയ്യപ്പെടും.
പലകാലം  ചികിൽസനടത്തി നിരാശരായികഴിയുന്നവർക്കു സങ്കീർണങ്ങളായ പ്രശ്നങ്ങൾ സൃഷ്ടിക്കുന്ന രോഗങ്ങളായ ആമാശയ വ്രണം, കരൾ രോഗം, വൃക്ക രോഗം, ഹൃദ്രോഗം , തലച്ചോറിലെ രക്തതടസം, രക്തസ്രാവം, തുടർന്നുള്ള അവയവ തളർച്ച, സന്ധിവാതം, രക്തസമ്മർദ്ദം, പ്രമേഹം , കൈകാലുകളിലെ രക്തസഞ്ചാര തടസം, സൈനസൈറ്റിസ്, സോറിയാസിസ്, സ്പോണ്ടിലോസിസ്, വേരിക്കോസ്‌വെയിൻ, അൾഷിമേഴ്സ്
രോഗം,  വന്ധ്യത, ബലഹീനത, അണ്ഡാശയ  ഗർഭാശയ  മൂത്രാശയ  പ്രശ്നങ്ങൾ,വളർച്ചക്കുറവ്, മാറാത്ത തലവേദന, ചുഴലി , അപസ്‌മാരം , മാനസികപ്രശ്നങ്ങൾ മുതലായ സകലരോഗങ്ങളും റെയ്കി ചികിൽസയിൽ ഒന്നാകെ ശമിക്കും .
പക്ഷെ ക്ഷമയോടെയും നിഷ്ക്കർഷയോടെയും ചിട്ടയായും ചികിൽസക്കു വിധേയനാകണമെന്നു മാത്രം.
പുറത്തേക്കുള്ള കണ്ണികൾ The Reiki Alliance International organization of masters teaching the Usui system, with verifiable lineage to Dr. Usui.
The Reiki Network Archived 2007-10-07 at the Wayback Machine .
An internation organization of reiki masters teaching the Usui system to a common standard.
Reiki History Time Line The International Center for Reiki Training Many articles on Reiki and research into Reiki.
The International House of Reiki Archived 2009-02-15 at the Wayback Machine .
Excerpts from Tomita Kaiji's 1933 book and many other articles.
National Council Against Health Fraud article on reiki Reiki - Skeptic's Dictionary
റെയ്ച്ചൽ കൊറീ ഇംഗ്ലീഷ് വിലാസം https://ml.wikipedia.org/wiki/Rachel_Corrie
ഒരു അമേരിക്കൻ സമാധാനപ്രവർത്തകയായിരുന്നു റെയ്ച്ചൽ കൊറീ.
(Rachel Corrie).
ഗാസാ മുനമ്പിലേക്കുള്ള ഇസ്രായേലിന്റെ കവചിതവാഹനം തടയാൻ ശ്രമിക്കുമ്പോൾ ആ വാഹനത്തിന്റെ അടിയിൽപെട്ട് ചതഞ്ഞുമരിക്കുകയായിരുന്നു.
പഠനാവശ്യത്തിന് ഗാസയിൽ എത്തിയ റെയ്ച്ചൽ അവിടെ പാലസ്തീനികളുടെ വീടുകൾ ഇസ്രായേൽ തകർക്കുന്നതിനെതിരെ സമാധാനപരമായ പ്രതിഷേധം നടത്തുമ്പോഴായിരുന്നു മരണം .
ബുൾഡോസറിനെ തടയാൻ ശ്രമിക്കുന്ന റെയ്ച്ചൽ ബുൾഡോസർ കയറിയിറങ്ങി കൊല്ലപ്പെട്ട റെയ്ച്ചലിന്റെ മൃതദേഹം അവലംബം Rachel Corrie എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
റെയ്ഡേഴ്സ് ഓഫ് ദ ലോസ്റ്റ് ആർക്ക്
സ്റ്റീവൻ സ്പീൽബർഗ് സംവിധാനം നിർവ്വഹിച്ചു 1981 ൽ പുറത്തിറങ്ങിയ ഒരു ഹോളിവുഡ് സാഹസിക ചലച്ചിത്രമാണ് റെയ്ഡേഴ്സ് ഓഫ് ദ ലോസ്റ്റ് ആർക്ക് .
ജോർജ്‌ ലൂക്കാസ്, ഫിലിപ്പ് കോഫ്മാൻ എന്നിവർ ചേർന്നെഴുതിയ കഥയ്ക്ക് തിരക്കഥ രചിച്ചത് ലോറൻസ് കാസ്‌ഡെൻ ആണ്.
ഹാരിസൺ ഫോർഡ് മുഖ്യവേഷമണിഞ്ഞ ചിത്രം ഇൻഡ്യാന ജോൺസ്‌ പരമ്പരയിലെ ആദ്യ ചിത്രമാണ്.
അഡോൾഫ്‌ ഹിറ്റ്‌ലറുടെ നിർദ്ദേശപ്രകാരം ആർക്ക് ഓഫ് ദ കവനെന്റ് തേടിയിറങ്ങുന്ന നാസി സംഘവും അത് തടയാനെത്തുന്ന നായകകഥാപാത്രം ഇൻഡ്യാന ജോൺസുമാണ് ചിത്രത്തിന്റെ ഇതിവൃത്തം.
ഹാരിസൺ ഫോർഡിനൊപ്പം കാരെൻ അല്ലെൻ , പോൾ ഫ്രീമാൻ , ഫ്രഞ്ച് പുരാവസ്തു ഗവേഷകൻ റെനേ ബെലോ, ജോൺ റൈ-ഡേവീസ് എന്നിവർ മുഖ്യവേഷങ്ങൾ ചെയ്തു.
ജൂൺ 12, 1981 ൽ റീലീസ് ചെയ്ത റെയ്ഡേഴ്സ് ഓഫ് ദ ലോസ്റ്റ് ആർക്ക്, ആ വർഷത്തെ ഏറ്റവും വരുമാനം നേടിയ ചിത്രം  എന്ന നേട്ടം കൈവരിച്ചതിനു പുറമെ എക്കാലത്തെയും ഉന്നത വരുമാനം നേടിയ ചിത്രങ്ങളിൽ ഒന്നുമായി.
1982 ൽ ഒൻപത് ഇനങ്ങളിൽ അക്കാദമി അവാർഡിനു നാമനിർദ്ദേശം ചെയ്യപ്പെടുകയും നാലെണ്ണം വിജയിക്കുകയും ചെയ്തു.
ചിത്രത്തിന്റെ മികച്ച വിജയത്തെ തുടർന്നു ഇൻഡ്യാന ജോൺസ്‌ ആൻഡ് ദ ടെംപിൾ ഓഫ് ഡൂം (1984) , ഇൻഡ്യാന ജോൺസ്‌ ആൻഡ് ദ ലാസ്റ്റ് ക്രൂസേഡ് (1989) പിന്നെ ഇൻഡ്യാന ജോൺസ്‌ ആൻഡ് ദ കിങ്ഡം ഓഫ് ക്രിസ്റ്റൽ സ്കൾ (2008) എന്നിങ്ങനെ മൂന്ന് ചിത്രങ്ങൾ കൂടി പുറത്തിറങ്ങി.
പരമ്പരയിലെ അഞ്ചാമത്തെ ചിത്രം 2019 ൽ പുറത്തിറങ്ങുമെന്നു കരുതുന്നു.
1999 ൽ ചിത്രത്തിന്റെ സാമൂഹികവും, ചരിത്രപരവും,  സൗന്ദര്യാത്മകവുമായ പ്രത്യേകതകൾ പരിഗണിച്ചു യുഎസ് ലൈബ്രറി ഓഫ് കോൺഗ്രസിന്റെ ദേശീയ ചലച്ചിത്ര റെജിസ്ട്രിയിൽ ഇടം നേടി.
റെയ്നാൾഡോ അരെനാസ്
ക്യൂബൻ കവിയും,നോവലിസ്റ്റും നാടകകൃത്തുമായിരുന്നു റെയ്നാൾഡോ അരെനാസ് .
(ജൂലായ് 16, 1943 – ഡിസം: 7, 1990) .
തുടക്കത്തിൽ ക്യൂബൻ വിപ്ലവത്തോടും ഫിദൽ കാസ്ട്രോയോടും അടുപ്പം പുലർത്തിയിരുന്ന അരെനാസ് പിന്നീട് ക്യൂബൻ സർക്കാരിന്റെ കടുത്തവിമർശകനായിത്തീരുകയാണുണ്ടായത്.
സ്വവർഗ്ഗരതിയുമായി ബന്ധപ്പെട്ട് ക്യൂബൻ ഭരണകൂടത്തിന്റെ അപ്രീതിയ്ക്കു പാത്രമായ അരെനാസ് , ചില കേസുകളിൽ ശിക്ഷിയ്ക്കപ്പെട്ടുകയും, പിന്നീട് ന്യൂയോർക്കിലേയ്ക്കു കടക്കുകയും ചെയ്തു.
1987 ൽ അരെനാസിനു എയിഡ്സ് രോഗബാധ സ്ഥിതീകരിയ്ക്കപ്പെടുകയുണ്ടായി.
മരുന്നുകളും മദ്യവും അളവിൽക്കൂടുതൽ കഴിച്ച് അരാനസ് , 1990 ഡിസം: 7 നു ആത്മഹത്യ ചെയ്യുകയാണുണ്ടായത്.
പ്രധാനകൃതികൾ El mundo alucinante (1966) ISBN 978-84-8310-775-1 , OCLC 421023 ; Scholarly edition by Enrico Mario Santí; English translation Hallucinations (2001 reissue) ISBN 978-0-14-200019-9 Cantando en el pozo (1982) (originally published as Celestino antes del alba (1967)) English translation Singing from the Well (1987) ISBN 978-0-14-009444-2 El palacio de las blanquisimas mofetas (1982) English translation The Palace of the White Skunks (1990) ISBN 978-0-14-009792-4 Otra vez el mar (1982) English translation Farewell to the Sea (1987) ISBN 978-0-14-006636-4 El color del verano (1982) English translation The Color of Summer (1990) ISBN 978-0-14-015719-2 El Asalto (1990) English translation The Assault (1992) ISBN 978-0-14-015718-5 El portero (1987) English translation The Doorman (1991) ISBN 978-0-8021-3405-9 Antes que anochezca (1992) English translation Before Night Falls (1993) ISBN 978-0-14-015765-9 Mona and Other Tales (2001) ISBN 978-0-375-72730-6 This is an English translation of a collection of short stories originally published in Spanish in Spain between 1995 and 2001 Con los ojos cerrados (1972), La vieja Rosa (1980),  English Translation Old Rosa (1989) ISBN 978-0-8021-3406-6 El central (1981), ISBN 978-0-380-86934-3 Termina el desfile (1981).
Arturo, la estrella más brillante (1984), Cinco obras de teatro bajo el título Persecución (1986).
Necesidad de libertad (1986) La Loma del Angel (1987), English Translation Graveyard of the Angels (1987) ISBN 978-0-380-75075-7 Voluntad de vivir manifestándose (1989) ISBN 978-987-9396-55-1 Viaje a La Habana (1990).
ISBN 978-0-89729-544-4 Final de un cuento (El Fantasma de la glorieta) (1991) ISBN 978-84-86842-38-3 Adiós a mamá (1996) ISBN 978-0-89729-791-2 അവലംബം ഇതും കാണുക LGBT rights in Cuba List of Cuban American writers List of Famous Cuban-Americans.
പുറംകണ്ണികൾ http://www.goodreads.com/author/show/12555.
Reinaldo_Arenas
റെയ്ക്യവിക് ഇംഗ്ലീഷ് വിലാസം https://ml.wikipedia.org/wiki/Reykjav%C3%ADk
ലോകത്തിന്റെ ഏറ്റവും വടക്കുള്ള തലസ്ഥാനനഗരമാണ് ഐസ്‌ലാന്റിന്റെ തലസ്ഥാനമായ റെയ്ക്യവിക് .
ജനസംഖ്യ 1.19 ലക്ഷം.
രാജ്യത്തെ മൂന്നിലൊന്നിലധികം ജനങ്ങൾ തലസ്ഥാനത്ത് പാർക്കുന്നു.
ലോകത്തിലെ ഏറ്റവും ചെറിയ തലസ്ഥാനനഗരങ്ങളിൽ ഒന്നുകൂടിയാണിത്.
പേര് വന്നവഴി
ആദ്യകാല കുടിയേറ്റ നേതാവ് ഇൻഗോൽഫർ ആർനസൻ 874-ൽ ഇവിടെയെത്തി താവളമുറപ്പിച്ചു.
ഉഷ്ണജല ഉറവകളിൽ നിന്ന് സദാ വമിച്ചുകൊണ്ടിരിക്കുന്ന നീരാവി കണ്ട് അദ്ദേഹം നോർഡ് ഭാഷയിൽ "പുകയുടെ തീരം" എന്നർത്ഥമുള്ള റെയ്ക്യവിക് എന്ന് ഈ ദേശത്തിന് പേരിട്ടു.
കുപ്രസിദ്ധമായ കാബറെ ബാറുകളുടേയും സംഗീതനിശകളുടേയും നഗരമാണിത്.
ഭക്ഷണകാര്യത്തിലും മറ്റു നഗരങ്ങളിൽ നിന്നും തികച്ചും വ്യത്യസ്തം.
ചെമ്മരിയാടിന്റെ തല കൊണ്ടുണ്ടാക്കിയ സാൻഡ്‌വിച്ച് , ചീഞ്ഞ സ്രാവിൻ കറി മുതൽ വൃഷ്ണ അച്ചാർ വരെ റെസ്റ്റോറന്റുകളിൽ സാധാരണം.
ഇവ രുചിച്ചുനോക്കാനെത്തുന്ന സഞ്ചാരികൾ ധാരാളം.
പക്ഷേ വെല്ലുവിളികൾ ഏറ്റെടുക്കാൻ കഴിയാത്തവർക്ക് ഇവിടുത്തെ ഭക്ഷണം പേടിസ്വപ്നം തന്നെ.
ഹാൾഗ്രിംസ്‌കിർകിയ എന്ന പള്ളിയുടെ 75 മീറ്റർ ഉയരമുള്ള ഗോപുരമാണ് റെയിക്യാവികിന്റെ ടൂറിസം മുദ്രകളിലൊന്ന്.
തിമിംഗില നിരീക്ഷണം, ഉഷ്ണജലതടാകത്തിലെ കുളി, ബ്ലൂ ലഗൂൺ എന്ന ദ്വീപിലേക്കുള്ള സഞ്ചാരം എന്നിവയാണ് പ്രധാന വിനോദ സഞ്ചാര പ്രവർത്തനങ്ങൾ.
സുവർണവൃത്തം എന്നറിയപ്പെടുന്ന ടൂറിസ്റ്റ്മേഖല പ്രസിദ്ധമാണ്.
ഹവിറ്റ നദി മഴവില്ലിന്റെ ആകൃതിയിൽ ഒരുക്കുന്ന ഇരട്ടവെള്ളച്ചാട്ടം കാണാൻ കഴിയുന്ന ഗുൽഫോസ്, ലോകത്തിലെ ആദ്യ പാർലമെന്റ് (അൽതിങ്) സമ്മേളനം കൂടിയ തിങ്മെല്ലിർ ദേശീയ ഉദ്യാനപരിസരം, ഗ്രേറ്റ് ഗീസർ എന്ന ഉഷ്ണജല പ്രവാഹം (ഇതിൽ നിന്നാണ് വെള്ളം ചൂടാക്കുന്ന ഉപകരണങ്ങൾക്ക് ഗീസർ എന്നു പേര് വന്നത്) എന്നിവയടങ്ങിയ ടൂറിസം മേഖലയാണ് സുവർണവൃത്തം.
ചിത്രശാല ഒരു ആകാശവീക്ഷണം റെയ്ക്യവിക് ലൈറ്റ് ഹൗസ് നഗരത്തിനകത്ത് ഒരു രാത്രികാല ദൃശ്യം ഗതാഗതം ഒരു ബസ്‌സ്റ്റോപ്പ് ജില്ലകൾ
റെയിക്യാവികിനെ 10 ജില്ലകളായി തിരിച്ചിരിക്കുന്നു.
Mosfellsbær Seltjarnarnes Vesturbær Miðborg Hlíðar Háaleiti og Bústaðir Laugardalur Grafarvogur Árbær Breiðholt Grafarholt og Úlfarsárdalur Kópavogur Vesturbær Miðborg ( നഗര മദ്ധ്യം ) Hlíðar Laugardalur Háaleiti og Bústaðir Breiðholt Árbær Grafarvogur Kjalarnes Grafarholt og Úlfarsárdalur അവലംബം
റെയ്ച്ചൽ കാഴ്സൺ ഇംഗ്ലീഷ് വിലാസം https://ml.wikipedia.org/wiki/Rachel_Carson
ഒരു അമേരിക്കൻ സമുദ്ര ജൈവശാസ്ത്രജ്ഞയും ഹരിത സാഹിത്യകാരിയുമാണ്‌ റെയ്ച്ചൽ ലൂയിസ് കാഴ്സൺ ( മേയ് 27 , 1907 – ഏപ്രിൽ 14 , 1964) .
സൈലന്റ് സ്പ്രിങ്ങ് (Silent Spring) എന്ന കൃതി, അമേരിക്കയിലെ ജനങ്ങൾക്കിടയിൽ പരിസ്ഥിതിയെക്കുറിച്ച് അവബോധം വളർത്തുകയും ഡി.ഡി.ടി തുടങ്ങിയ കീടനാശിനികളുടെ നിരോധനത്തിന്‌ വഴിതെളിക്കുകയും ചെയ്തു.
മരണാനന്തരം അവർക്ക് അമേരിക്കയിലെ ഏറ്റവും ഉയർന്ന  സിവിലിയൻ ബഹുമതിയിലൊന്നായ പ്രസിഡൻഷ്യൽ മെഡൽ ഒഫ് ഫ്രീഡം നൽകപ്പെട്ടു.
ലിൻഡാ ലിയർ എഴുതിയ Rachel Carson:'Witness of Nature' എന്നതാണ് ഇവരെക്കുറിച്ചുള്ള ഏറ്റവും പ്രശസ്തമായ ജീവചരിത്രപുസ്തകം.
1907 മേയ് 27 ന്  മരിയ ഫ്രേസിയറുടേയും റോബർട്ട് വാർഡൻ കാഴ്സന്റേയും മൂന്നു മക്കളിൽ ഇളയവളായി പെൻസിൽവാനിയയിലാണ് ഇവർ ജനിച്ചത്.
നന്നെ ചെറുപ്പത്തിൽ തന്നെ വീടിനു ചുറ്റുമുള്ള തൊടിയിൽ ചുറ്റിനടക്കുവാനും ചെടികളേയും കിളികളേയുമൊക്കെ തിരിച്ചറിയുവാനും ഉള്ള താത്പര്യം അവർ പ്രകടിപ്പിച്ചിരുന്നു.
മാതാവുമായി വളരെയേറെ ആത്മബന്ധം പുലർത്തിയിരുന്ന റെയ്‌ച്ചലിനെ വായനയുടെ ലോകത്തേക്കു കൂട്ടിക്കൊണ്ടുവന്നതും അമ്മ തന്നെയായിരുന്നു.
സ്പ്രിംഗ്ഡല് സ്മാൾ സ്കൂളിൽ നിന്ന് പത്താം തരവും 1925ഇൽ ഹൈസ്കൂൾ വിദ്യാഭാസം പെൻസിൽവാനിയയിലെ തന്നെ പർനാസസ് എന്ന സ്ഥലത്ത് നിന്നും പൂർത്തിയാക്കി.
45 വിദ്യാർഥികൾ ഉണ്ടായിരുന്ന ക്ലാസ്സിൽ ഒന്നാമതായിരുന്നു ഇവർ.
പെൻസിൽവാനിയ കോളേജ് ഓഫ് വിമൻസിൽ ( ഇന്നത്തെ ചാത്തം യൂണിവേർസിറ്റി ) ബിരുദം എടുക്കാൻ പോയ ഇവർ പൊതുവേ ആരോടും സംസാരിക്കാതെ ഒറ്റയ്കിരിക്കുന്ന ഒരു പ്രകൃതക്കാരിയായിരുന്നു.
പെൻസിൽവാനിയയിൽ അക്കാലത്ത് പ്രസിദ്ധീകരിച്ചിരുന്ന സെന്റ് നിക്കോളാസ് എന്ന ബാലമാസിക റേ‌യ്‌ച്ചലിന് വളരെ പ്രിയപ്പെട്ടതായിരുന്നു.
അവരുടെ ആദ്യകാല രചനകൾ പ്രസിദ്ധീകരിക്കപ്പെട്ടതും ഈ മാസികയിൽ തന്നെയായിരുന്നു.
1918ൽ സെന്റ് നിക്കോളാസ് ലീഗ് (മാസികയോടനുബന്ധിച്ച് രൂപം കൊടുക്കപ്പെട്ട ബാലജനസഖ്യം )നടത്തിയ ബാലരചനാ മത്സരത്തിൽ റേച്ചലിന്റെ ' A battle in the clouds' എന്ന കഥ സമ്മാനാർഹമായി.
തുടർച്ചയായി എഴുതുവാൻ ഈ പ്രോത്സാഹനം റെയ്‌ച്ചലിന് പ്രേരണയായി.
സ്കൂൾ പഠന കാലത്ത് പൊതുവിൽ അന്തർമുഖിയായിരുന്നു ഇവർ.
ഇതിന്റെ പ്രധാനകാരണം കുടുംബത്തിന്റെ കെട്ടുറപ്പില്ലായ്മയും സാമ്പത്തികഞെരുക്കങ്ങളും ആയിരുന്നു.
1964 ഏപ്രിൽ 14 ന് അർബുദബാധയാൽ ഇവർ അന്തരിച്ചു.
രചനകൾ സൈലന്റ് സ്പ്രിംഗ്
ഹൗഗ്ടൺ മിഫ്ലിൻ പ്രസിദ്ധീകരിച്ച സൈലന്റ് സ്പ്രിങ്ങ് (Silent Spring) എന്ന പുസ്തകത്തിന്റെ ആദ്യപ്രതി പുറത്തുവന്നത് 1962 സെപ്തംബർ 27നായിരുന്നു .
ഡി.ഡി.റ്റി പോലുള്ള മാരകകീടനാശിനികൾ പരിസ്ഥിതിയിലുണ്ടാക്കുന്ന മാരകഫലങ്ങളെക്കുറിച്ച്, പക്ഷികൾ പാടാതാവുന്ന ഒരു കാലത്തെക്കുറിച്ച് മുന്നറിയിപ്പുതരുന്നത്ര ലളിതമായി പറഞ്ഞത് ഈ പുസ്തകത്തിലായിരുന്നു.
ഇൻസെക്ട് ബോംബ് എന്ന വിളിപ്പേരുമായി അമേരിക്കയിലെത്തിയ ഡി.ഡി.റ്റി 1945 കളിൽ വിമാനമാർഗ്ഗം ജനവാസകേന്ദ്രങ്ങളുൾപ്പെടെയുള്ള പ്രദേശങ്ങളിൽ തളിക്കാൻ ഗവൺമെന്റ് തീരുമാനിച്ചു.
ഇത് പരിസ്ഥിതിയുടെ നാശത്തിന് ആക്കംകൂട്ടി.
ഇതിനെതിരായ കോടതി വ്യവഹാരങ്ങൾ ഒന്നൊന്നായി പരാജയപ്പെട്ടപ്പോൾ 1958 ജനുവരിയിൽ ദ ബോസ്റ്റൺ ഹെറാൾഡ് എന്ന ദിനപത്രത്തിൽ അച്ചടിച്ചുവന്ന പ്രശ്നസംബന്ധിയായ ഒരു കത്തിന്റെ കോപ്പി ഓൾഗാ ഓവൻസ് ഹക്കിൻസ് എന്നയാൾ കാഴ്സണ് അയച്ചുകൊടുത്തു.
ഇത് സൈലന്റ് സ്പ്രിംഗ് എഴുതുന്നതിന് അവർക്ക് പ്രചോദനമായി.
ഇതിന്റെ ഫലമായി 1972 ൽ ഡി.ഡി.റ്റി ഉൾപ്പെടെയുള്ള കീടനാശിനികൾ അമേരിക്കയിൽ നിരോധിക്കപ്പെട്ടു.
മംഗോ ലീഫ് വെബ്ബർ ഇംഗ്ലീഷ് വിലാസം https://ml.wikipedia.org/wiki/Orthaga_exvinaceae
മാവിലെ പ്രധാനപ്പെട്ട ഒരു കീടമാണ് വലകെട്ടിപ്പ‌ുഴ‌ു.
ഇവ മാവിന്റെ തളിരിലകളിൽ വല കെട്ടുകയും തിന്നുകയും ചെയ്യുന്നു.
ചെറിയ പുഴുക്കൾ കൂട്ടത്തോടെ ഇലകളുടെ പ്രതലം കരണ്ടു തിന്നുന്നു.
വലിയ പുഴുക്കളാകട്ടെ മുഖ്യസിരകൾ ഒഴികെ ബാക്കി ഭാഗങ്ങൾ തിന്നുന്നു.
ആക്രമണം കാരണം വല കെട്ടിയ ഇലകൾ തവിട്ടു  നിറമാവുകയും ഉണങ്ങുകയും ചെയ്യുന്നു.
ചെറിയ തൈകൾക്കു (ആദ്യത്തെ 4 -5 വർഷങ്ങളിൽ) ഏറെ ദോഷകരം.
വലകെട്ടിപുഴു ആക്രമണം കാരണം ഉണങ്ങിയ ഇലകൾ നിയന്ത്രണം കൃഷിസമ്പ്രദായ നിയന്ത്രണം ഇല വലകൾ ശേഖരിച്ചു നശിപ്പിച്ചു  കളയുക.
കീട ബാധിതമായ ശാഖകൾ മുറിച്ചു മാറ്റുകയും കത്തിച്ചു കളയുകയും ചെയ്യുക ജൈവ നിയന്ത്രണം
ബാസിലസ് തുറിഞ്ചിയെൻസിസ്‌ @ 20 മില്ലിഗ്രാം / ലി.
തളിക്കുക .
രാസ നിയന്ത്രണം
കീടാക്രമണം രുക്ഷമാണെങ്കിൽ ക്വിനാൽഫോസ് @ 2 മില്ലി ലി.
/ലി.
അല്ലെങ്കിൽ അസറ്റാഫ് @ 2 മില്ലി ലി /ലി.
ജൂലൈ അവസാന വാരം മുതൽ 15 ദിവസം ഇടവിട്ട് മൂന്നു തവണ തളിക്കുക.
ചിത്രശാല mango leaf webber mango leaf webber inside the leaf web അവലംബം
]Management of Mango leaf Webber.pdf ↑ ↑ ORTHAGA acontialis at The Global Lepidoptera Names Index , Natural History Museum ↑
മംഗോളിയൻ ദറാദുകൾ ഇംഗ്ലീഷ് വിലാസം https://ml.wikipedia.org/wiki/Darkhad ദറാദ് താഴ്വര
മംഗോളിയയിലെ അവശേഷിക്കുന്ന പ്രാചീന ഗോത്രസംസ്ക്കാരങ്ങളിൽ പ്രമുഖരാണ് ദറാദുകൾ .
വടക്ക് റഷ്യയും മറ്റു മൂന്നു ഭാഗങ്ങളിലും ചൈനയും അതിരിടുന്ന മംഗോളിയ മധ്യേഷ്യയിലെ വിശാലമായ ഭൂവിഭാഗമാണ്.
രാജ്യത്തിന്റെ വടക്കേ അതിർത്തിയോട് ചേർന്നുള്ള ദറാദ് താഴ്വരയിലാണ് ഈ ഗോത്രത്തിന്റെ കേന്ദ്രസ്ഥാനം.
തലസ്ഥാനമായ ഉലാൻബാതറിൽ നിന്ന് രണ്ടുദിവസം സഞ്ചരിച്ചാൽ മാത്രമേ ദറാദ് താഴ്വരയിലെത്തൂ.
യൂറോപ്യൻ സംസ്കാരം ഉൾക്കൊണ്ടിട്ടുള്ളവരാണ് ദറാദ് ഗോത്രക്കാർ.
സംസാരഭാഷ, മംഗോളിയൻ നാട്ടുഭാഷയാണ്.
അവരുടെ ശരീരപ്രകൃതി പേരു സൂചിപ്പിക്കുന്നതു പോലെ മംഗോളിയൻ പ്രത്യേകതകൾ ഉള്ളതാണ്.
പതിഞ്ഞമൂക്കും കട്ടിയില്ലാത്ത പുരികങ്ങളും ഇളം മഞ്ഞനിറമുള്ള ശരീരവും ചെമ്പിച്ച മുടിയും ഇവരുടെ പ്രത്യേകതയാണ്.
സമതലപ്രദേശങ്ങളിലെ വയലുകളിൽ ഗോതമ്പും മറ്റുധാന്യങ്ങളും കൃഷി ചെയ്തുവരുന്നു.
നാടോടികളാണെങ്കിലും പോകുന്നിടത്തൊക്കെ അവർക്കൊപ്പം പശുക്കളും മറ്റു കന്നുകാലികളുമുണ്ടാകും.
ദറാദ് ഗോത്രക്കാർ സഞ്ചാരത്തിനായി ഒട്ടകങ്ങളുടെയും കുതിരകളുടെ കൂട്ടങ്ങളെയും ഉപയോഗിക്കുന്നു.
ദറാദ് ഗോത്രക്കാർ കൂടാരങ്ങളിലാണ് താമസിക്കുക.
അയൽക്കാരുമായുള്ള സൗഹൃദബന്ധത്തിന് വലിയ വിലകൽപ്പിക്കുന്നവരാണ് ദറാദുകൾ.
കൂടാരവാസികൾ
വരണ്ട പുൽപ്രദേശങ്ങളിലായിരിക്കും ഇവരുടെ കൂടാരങ്ങൾ.
കൃഷിയിടത്തിൽ നിന്ന് ഏറെ അകലെയല്ലാതുള്ള കൂടാരങ്ങൾ അടുത്തടുത്തുണ്ടാകും.
കട്ടിയുള്ള തുണികൾ കൊണ്ടുള്ള കൂടാരങ്ങളെ 'ജെർ' എന്നാണ് വിളിക്കുക.
പൊതുവെ മഞ്ഞും തണുപ്പും വർഷം മുഴുവൻ നിലനിൽക്കുന്ന കാലാവസ്ഥയ്ക്കനുസരിച്ച് താമസസ്ഥലം  മാറ്റിമാറ്റിപ്പോകുന്ന ഇവർക്കു കൂടാരങ്ങൾ സൗകര്യപ്രദമായ താമസസംവിധാനമാണ്.
ഷാമിയാനപോലെ മരക്കാലുകളിലാണ് ഈ കൂടാരം ഉയർത്തിനിർത്തുക.
ചുവരുകൾ കട്ടിയുള്ള തുണികൊണ്ട് നിർമ്മിക്കുന്നു.
കടുത്ത തണുപ്പിനെ അകറ്റിനിർത്താനായി  കൂടാരത്തിന് കൂടുതൽ വാതിലുകളോ ജനലുകളോ ഉണ്ടാകില്ല.
രാത്രിയിൽ പലപ്പോഴും തണുപ്പ് പൂജ്യത്തിലും കുറഞ്ഞ് മൈനസ് ഡിഗ്രി (-54ഡിഗ്രി സെൽഷ്യസ്) വരെ താഴും.
കൂടാരത്തിന്റെ മധ്യത്തിൽ കത്തികൊണ്ടിരിക്കുന്ന ഒരു നെരിപ്പോട് ഉണ്ടാവും.
തറയിൽ കട്ടിയുള്ള കാർപ്പെറ്റ് വിരിച്ചിട്ടുണ്ടാവും.
തുണികൊണ്ടുള്ള ചുവരുകൾ ചിത്രങ്ങളും രേഖാചിത്രങ്ങളും കൊണ്ട് അലങ്കരിച്ചിട്ടുണ്ടാകും.
എല്ലാറ്റിലും മംഗോളിയൻ  നാടോടി സംസ്കാര തനിമ കാണാം.
മഞ്ഞുകാലവും നായാട്ടും അവർക്ക് സ്ഥിരം ശല്യക്കാരായ ചെന്നായ്ക്കളെയുമെല്ലാം ഈ ചിത്രങ്ങളിൽ കാണാം.
ഒരു മംഗോളിയൻ ജെർ ഭക്ഷണരീതി
പാലും മാംസവും അവരുടെ ഭക്ഷണക്രമത്തിലെ പ്രധാന ഘടകങ്ങളാണ്.
പാലും, ചായയും, വെണ്ണക്കട്ടിയുമൊക്കെ ഇവരുടെ പതിവു ഭക്ഷണങ്ങളിലുൾപ്പെടും.
ചൈനീസ്  ഭക്ഷണമായ നൂഡിൽസ് ഇവർ ഇഷ്ടപ്പെടുന്ന പ്രധാനവിഭവമാണ്.
ചെമ്മരിയാടുകളുടെ മാംസം പതിവായി കഴിക്കുന്ന ദറാദ് ഗോത്രക്കാർക്ക് ഇതുവഴി തണുപ്പിനെ നേരിടാനുള്ള വേണ്ടത്ര ഊർജ്ജം ലഭിക്കുന്നുണ്ടെന്നാണ് പറയുന്നത്.
ദേശാടനം
മഞ്ഞുകാലമടുക്കുമ്പോൾ  ദറാദുകൾ  ദേശാടനത്തിന്  തയ്യാറെടുപ്പ് ആരംഭിക്കും.
അപ്പോഴേക്കും കൃഷിയെല്ലാം തീർന്നിരിക്കും.
കെയ്ത്തുകഴിഞ്ഞ് കിട്ടാവുന്നത്ര ധാന്യങ്ങൾ  അവർ ഭാണ്ഡങ്ങളിൽ നിറച്ചിട്ടുണ്ടാവും.
വർഷംതോറും ആവർത്തിക്കുന്ന യാത്രയ്ക്കുള്ള ഒരുക്കം ദറാദ് ഗോത്രത്തിലെ ഓരോ കുടുംബത്തിന്റെയും സ്വന്തംകാര്യമാണ്.
മലനിരകളാൽ ചുറ്റപ്പെട്ട ദറാദ് താഴ്വരയിൽ നിന്ന് ഉയർന്ന പർവ്വതനിരയിലെ ചുരം കടന്ന് മറുഭാഗത്തെത്തണം.
തണുപ്പുകുറഞ്ഞ ഹൂവ്സോൾ തടാകക്കരയിൽ  വിശാലമായ പുൽമേടുകളുണ്ട്.
അവിടെ കന്നുകാലികളെ യഥേഷ്ടം മേയ്ക്കാം.
മഞ്ഞുവീഴ്ചയില്ലാത്ത ആ പ്രദേശത്തായിരിക്കും മഞ്ഞുകാലം കഴിയും വരെ ദറാദുകളുടെ താമസം.
താഴ്വരയിൽ നിന്ന് ഒട്ടേറെ കുടുംബങ്ങൾ എല്ലാ മഞ്ഞുകാലത്തും നടത്തുന്ന ഈ യാത്രയെ മംഗോളിയൻ ഭാഷയിൽ "നദുവൂൽ" എന്നാണ് വിളിക്കുക.
ഈ  ദേശാടനയാത്രയിൽ ദറാദുകൾ തങ്ങളുടെ കൂടാരവും അതിലെ സർവ്വസാധനങ്ങളും കന്നുകാലികളെയും വളർത്തുപക്ഷികളെയുമെല്ലാം കൂടെ കൊണ്ടുപോകും.
മഞ്ഞുകാലത്തിൽ നിന്നുള്ള രക്ഷപെടലാണിത്.
ഹൂവ്സോൾ തടാകക്കരയിൽ  വർഷം തോറും ആവർത്തിക്കുന്ന ദേശാടനമാണ്.
മഞ്ഞുകാലം കഴിഞ്ഞ് ദറാദ് താഴ്വരയിൽ വെയിൽ പരക്കുമ്പോൾ അവർ തിരിച്ചുവരുന്നു.
ദേശാടനയാത്ര ദുർഘടം നിറഞ്ഞതാണ്.
കുതിരപ്പുറത്തും യാക്കുകളുടെ പുറത്തുമായി  സാധനസാമഗ്രികൾ  കെട്ടിവയ്ക്കും.
കുട്ടികളെയും നടക്കാൻ പറ്റാത്ത വൃദ്ധരെയുമൊക്കെ ചെറിയ ചക്രവണ്ടിയിലിരുത്തി യാക്കുകളെ കൊണ്ട് വലിപ്പിക്കും.
കുണ്ടും കുഴിയുമായി കിടക്കുന്ന മലമ്പാതയിലൂടെയാണ് യാത്രമുഴുവൻ.
മലഞ്ചെരിവിലൂടെ പതുക്കെ പതുക്കെ നീങ്ങുന്ന സഞ്ചാരം ചെന്നെത്തുന്നത് മലയുടെ മുകളിലാണ്.
അവിടെ ചുരങ്ങളുണ്ട്.
ചുരങ്ങളിലൂടെ വേണം പർവ്വതത്തിനപ്പുറം കടക്കാൻ.
കുത്തനെയുള്ള മലഞ്ചെരിവിലൂടെ ചുരത്തിലെത്തുമ്പോഴേക്കും സംഘം ക്ഷീണിച്ച് അവശരായിരിക്കും.
പിന്നെ വിശ്രമം തുടർന്ന് വീണ്ടും യാത്ര.
ചുരത്തിൽ മഞ്ഞുകാറ്റടിക്കാനുള്ള സാധ്യതയേറെ.
അതുപോലെ യാത്രയിൽ മറ്റു അപകടങ്ങളുമുണ്ടാകാം.
മലയിടിച്ചിൽ, അസുഖങ്ങൾ, കാറ്റ് തുടങ്ങിയവ എല്ലാം അതിജീവിച്ചുവേണം തടാകക്കരയിലെത്താൻ.
അങ്ങനെ രണ്ടോ മൂന്നോ ദിവസം കൊണ്ടുള്ള  യാത്ര ദറാദുകളുടെ ജീവിതത്തിന്റെ ഭാഗമാണ്.
മറ്റു താഴ് വരയിൽ നിന്നുള്ള ഗോത്രവർഗ്ഗക്കാരും ചൂടുപ്രദേശങ്ങൾ തേടി അവിടെ എത്തിയിട്ടുണ്ടാകും.
അവിടെ പുതിയ ജീവിതം തുടങ്ങുകയാണവർ.
അടുത്ത ഏതാനും മാസങ്ങളിൽ പുതിയ ജീവിതം!
പുതിയ സൗഹൃദങ്ങൾ!
അങ്ങനെ കാലത്തിനും കാലാവസ്ഥക്കുമിടയിൽ  പ്രകൃതിയോടിണങ്ങി, പ്രകൃതിയുടെ ഭാഗമായി, മംഗോളിയയുടെ വിദൂരഭൂമികളിൽ പുറംലോകത്തെ കുറിച്ച് അധികമൊന്നുമറിയാതെ ജീവിക്കുന്ന ഒരു ജനവിഭാഗമാണ് ദറാദുകൾ .
അവലംബം ↑ National Census 2010 Archived September 15, 2011, at the Wayback Machine .
↑ http://www.bbc.co.uk/tribe/tribes/darhad/index.shtml പുറം കണ്ണികൾ https://joshuaproject.net/people_groups/11508/MG http://mongoliatravel.guide/destinations/view/darkhad-tribe/ Archived 2017-06-06 at the Wayback Machine .
"Guarding the Spirit of Our Ancestor, Genghis Khan."
BBC: Darhad Tribe "Guarding the Spirit of Our Ancestor, Genghis Khan ."
മംഗുപുര
ഇന്തോനേഷ്യയിലെ ബാലിയിലെ ബദുങ് റീജൻസിയുടെ തലസ്ഥാനമാണ് മംഗുപുര .